लमहे सरकते जा रहे थे लेकिन समीर का कहीं पता न था। बेचैन सी रीतूने घडी देखी, डेढ बज रहे थे। नींद आंखों से कोसों दूर थी। हर स्त्री के लिए यह रात यादगार होती है। अचानक उसे आभास हुआ कि दबे-पांव कोई उसके पास आ खडा हुआ है। पलट कर देखा तो उसका दूल्हा था। समीर आंखों ही आंखों में उससे माफी मांग रहा था। वह रीतूके पास आकर बैठ गया। उसने धीरे-धीरे रीतूके बालों में अपनी उंगलियां फिराईं तो थकी सी रीतूको लगा मानो किसी ने शहनाई के सुर छेड दिए हों। उसकी आंखें बंद होने लगीं। लग रहा था, यह पल बस यहीं ठहर जाए। समीर ने रीतूका मुंह ऊपर करते हुए कहा, 'सही कहते थे लोग, चांद भी तुम्हें देख कर छुप जाए। कॉलेजमें यूं ही तुम्हारे चर्चे नहीं होते थे। समीर और रीतूएक ही कॉलेजमें पढते थे। उनकी मुलाकात कभी कैंटीन में तो कभी लाइब्रेरी या कॉलेजकंपाउंड में हो जाती थी।